Dan Loclair (Charlotte, USA 1949)
Aria

**Aastapäevakõne**

Tallinna Linnamuuseumi direktor Kalmar Ulm

Johann Sebastian Bach (1685 – 1750)
Koraalieelmäng „Liebster Jesu, wir sind hier“

**Lahkunute mälestamine**Eesti Kirikute Nõukogu president peapiiskop emeeritus Andres Põder

Rahvalik koraaliviis „Mu süda ärka üles“
seadnud Cyrillus Kreek (1889-1962) ja Aarne Saluveer (1959)

Pärt Uusberg (1986) /Doris Karvea
Mis on inimene

Pärt Uusberg
Ave Maris Stella

Pärt Uusberg
Ave Maria

Erik Esenvalds
O Salutaris Hostia

**Tallinna Kesklinna vanema Alar Nääme sõnavõtt**

Hugo Lepnurm (1914 – 1999)
Koraalieelmäng

**Meie Isa Palve ja rahusoov**

Peapiiskop emeeritus Andres Põder

Järelmänguks
Johann Sebastian Bach
Passacaglia

\*\*\*

**Esinevad:**

ETV tütarlastekoor,
dirigent Aarne Saluveer

Orelil Tiit Kiik

\*\*\*

**Kell 19:15 hakkavad lööma
Tallinna kirikute leinakellad.**

**Harju tänava veeres süüdatakse mälestusküünlad.**

Eesti Muinsuskaitse Selts.

**Möödub 72 aastat**

**Nõukogude lennuväe rünnakutest Eesti linnadele.**

**1944 - 2016**

Narva linna peaaegu täieliku purustamise järel 6. märtsil oli suurim Tallinna barbaarne pommitamine 9. märtsi õhtul ja sellele järgneval ööl. Kahes laines, kell 19.15–1 ja 3–6 kohale lennanud punalendurid heitsid Tallinnale umbes 1725 lõhke- ja 1300 süütepommi.

Rünnaku peamiseks sihiks olid rahulike elanike elurajoonid, mitte vähesed Tallinnas asunud sõjalise otstarbega rajatised. Rängalt sai kannatada üks hansaperioodi pärlitest - Tallinna vanalinn Harju tänava ümbruses. Maha põles ka eestluse sümboliks olnud Estonia teatrimaja, kus just enne pommirünnakut oli alanud etendus. Süttis Niguliste kirik, Linnaarhiivi hoone Rüütli tänaval ja vaekoda Raekoja platsil. Kahes rünnakulaines hävis kokku 1549 hoonet ja 3350 sai kahjustada. Tollasest elamispinnast moodustas see ligi
30 %. Ligi 20 000 elanikku jäi ilma oma kodudest. Rünnaku tagajärjel hukkus 554 Eesti kodanikku, 50 saksa sõdurit ja 121 sõjavangi.

1989. aastal alustas Eesti Muinsuskaitse Selts 1944. aasta 9. märtsi pommitamise ohvrite mälestamist hingepalvega nende kesksel matmispaigal Siselinna kalmistul, mälestusüritusega Niguliste kirikus ning küünalde süütamisega Harju tänava haljasalal Niguliste kiriku ümbruses.

Vähem teatakse Eestis, et ka meie naabreid soomlasi tabasid samasugused rünnakud ja et peale Eesti linnade pommitas Nõukogude lennuvägi ka Helsingit ja teisi Soome linnu.



**KONTSERT - JUMALATEENISTUS**

**1944. aasta pommirünnakute
ohvrite mälestuseks**

**Niguliste kirik**

**9. märts 2016**

**kell 18 - 19**